מיכאל בלומנטל

מיכאל בלומנטל (11 בנובמבר 1935 - 28 באפריל 2007) היה רופא עיניים בישראל ומומחה למחלת הקטרקט.

ביוגרפיה
מיכאל בלומנטל נולד בטבריה ב-11 בנובמבר 1935, בן לזוג רופאי עיניים שעלו מגרמניה. הוא סיים את לימודי הרפואה בשנת 1965 באוניברסיטה העברית בירושלים והשלים התמחות במחלקת העיניים בבית החולים הדסה עין כרם. שימש מרצה בבית הספר לרפואה באוניברסיטה העברית, באוניברסיטת בן-גוריון בנגב ובפקולטה לרפואה של אוניברסיטת תל אביב.

בשנים 1970–1976 שימש מנהל מחלקת עיניים בבית החולים סורוקה בבאר שבע ואחר כך, עד שנת 1993 ניהל את מחלקת עיניים בבית החולים שיבא, תל השומר. בשנת 1984 יסד את המרכז לרפואת עיניים "עין טל" בתל אביב. בשנת 1985 התמנה לפרופסור מן המניין בפקולטה לרפואה באוניברסיטת תל אביב. פיתח שיטת ניתוח קטרקט הקרויה על שמו.

בלומנטל כיהן כיו"ר איגוד רופאי העיניים בישראל בשנים 1992–1996, ונשיא האגודה האירופאית לקטרקט וקוצר ראייה בשנים 1995–1997.

נפטר ב-28 באפריל 2007 בגיל 72 ממחלת הסרטן.

חיים אישיים 
נישא לנעמי גרינבאום, לימים חברת הכנסת נעמי בלומנטל. לזוג נולדו שלושה ילדים.

קישורים חיצוניים 
 קורות חייו, באתר מרפאת העיניים עין טל

הערות שוליים 

בעלי תואר דוקטור לרפואה מהאוניברסיטה העברית בירושלים
רופאי עיניים ישראלים
סגל אוניברסיטת תל אביב: רפואה
סגל המרכז הרפואי האוניברסיטאי סורוקה
סגל המרכז הרפואי ע"ש חיים שיבא - תל השומר
סגל האוניברסיטה העברית בירושלים: רפואה
בני זוג של חברי הכנסת
ישראלים שנפטרו מסרטן
ישראלים שנולדו ב-1935
ישראלים שנפטרו ב-2007